Автор: Екип Ruse24.bg 13:19 / 18.06.2018 Коментари (0) 3291
Григор Димитров се изкачи с една позиция и се върна на петото място в световната ранглиста по тенис. Българинът, който не игра в турнири през миналата седмица, остана с актив от 4870 точки, като изпревари с 10 точки хърватина Марин Чилич.
Втората ни ракета Димитър Кузманов - Мико пада с четири места до №329 със 152 точки на сметката.
Лидер в световната ранглиста отново е Роджър Федерер (Швейцария), след като спечели турнира на трева в Щутгарт.
При жените България остава с три представителки в топ 200. Виктория Томова запазва позицията си № 131 с 458 точки. Елица Костова се изкачи с 8 позиции до №178 с 320 т., а Сесил Каратанчева е №194 с 283 т.